02014R1255 — ET — 20.04.2021 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:





Parandatud:









▼B

KOMISJONI DELEGEERITUD MÄÄRUS (EL) nr 1255/2014,

17. juuli 2014,

millega täiendatakse Euroopa Parlamendi ja nõukogu määrust (EL) nr 223/2014, mis käsitleb Euroopa abifondi enim puudust kannatavate isikute jaoks, määrates kindlaks rakenduskava elluviimise aasta- ja lõpparuannete sisu, sealhulgas ühiste näitajate loetelu







Artikkel 1

Reguleerimisese

Käesoleva määrusega kehtestatakse sätted, millega täiendatakse määrust (EL) nr 223/2014 seoses rakenduskava elluviimise aasta- ja lõpparuannete sisuga, sealhulgas ühiste näitajate loeteluga.

Artikkel 2

Rakenduskava elluviimise aasta- ja lõpparuannete sisu ja näitajate loetelu

(Määruse (EL) nr 223/2014 artikli 13 lõige 6)

1. Rakenduskava elluviimise aasta- ja lõpparuannetes tuleb esitada järgmine teave: ▼C1 a) rakenduskava elluviimist käsitlev teave, milles esitatakse viited osaliselt täide viidud või juba lõpetatud tegevusi käsitlevatele ühistele näitajatele; ▼B b) meetmeid käsitlev teave, kus arvestatakse määruse (EL) nr 223/2014 artikli 5 lõigetes 6 ja 11, ning kui see on asjakohane, siis artikli 5 lõikes 13 sätestatud põhimõtteid, ja hinnang nende meetmete kohta.

Lisaks esimeses lõigus sätestatud teabele tuleb II rakenduskava elluviimise aasta- ja lõpparuandes esitada teave rakenduskavale omaste näitajate kohta ja nende näitajate kvantifitseeritud sihtväärtused, samuti muutused näitajate väärtuses, lisaks teave rakenduskava konkreetsete eesmärkide puhul saavutatud edu kohta ja hinnang sellele.

2. Lõike 1 punktis a osutatud näitajad on loetletud lisas.

▼C1

3. Lisaks lõikes 1 osutatud teabele tuleb lõpparuandes ning 2017. ja 2022. aastal esitatavates aastaaruannetes esitada teave ja hinnang selle kohta, kuidas on kaasa aidatud määruse (EL) nr 223/2014 artiklis 3 sätestatud konkreetsete ja üldiste eesmärkide saavutamisele.

▼B

Artikkel 3

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

▼M1









LISA

I JA II RAKENDUSKAVA ÜHISED NÄITAJAD

Sisendnäitajad

1. Rahastamiskõlblikud avaliku sektori kogukulud, mis on heaks kiidetud dokumentidega, milles on sätestatud toetatavate meetmete tingimused.

2. Rahastamiskõlblikud avaliku sektori kogukulud, mida toetusesaajad on kandnud ja mida toetati meetmete rakendamise raames.

Kui see on asjakohane, siis tuleb eraldi märkida:

a) rahastamiskõlblikud avaliku sektori kogukulud, mida toetusesaajad on kandnud ja mida toetati enim puudust kannatavatele isikutele otsese toiduabi andmisega seotud tegevuste rakendamisel

b) rahastamiskõlblikud avaliku sektori kogukulud, mida toetusesaajad on kandnud ja mida toetati enim puudustkannatavatele isikutele otsese esmase materiaalse abi andmisega seotud tegevuste rakendamisel

c) rahastamiskõlblikud avaliku sektori kogukulud, mida toetusesaajad on kandnud ja mida toetati enim puudust kannatavatele isikutele kaudselt, näiteks vautšerite, kaartide või muude vahendite kaudu antava toidu ja/või esmase materiaalse abiga seotud tegevuste rakendamisel.

3. Rahastamiskõlblike avaliku sektori kulude kogusumma, mis deklareeriti komisjonile.

Need andmed tuleb esitada eurodes.

I RAKENDUSKAVA ÜHISED NÄITAJAD ENIM PUUDUST KANNATAVATELE ISIKUTELE OTSE ANTAVA TOETUSE KOHTA

Jagatud toiduabi väljundnäitajad ( 1 )

4) Puu- ja köögivilja kogus

5) Liha, munade, kala ja mereandide kogus

6) Jahu, leiva- ja saiatoodete, kartuli, riisi ja muude tärkliserikaste toodete kogus

7) Suhkru kogus

8) Piimatoodete kogus

9) Rasvade ja õli kogus

10) Valmistoidu ja muude (eelnevalt loetlemata) toiduainete kogus

11) Jagatud toiduabi üldkogus,

Sellest

a) sellise toidu osakaal, mille eest maksti rakenduskava raames üksnes transpordi-, jaotamis- ja ladustamiskulud (%);

b) abifondist kaasrahastatud toiduainete osakaal partnerorganisatsioonide jagatud toidu üldkoguses (protsentides) ( 2 )

12) Jagatud toiduportsjonite koguarv (toiduportsjonid, mida rahastati kas osaliselt või täies ulatuses rakenduskava raames) ( 3 )

13) Jagatud toidupakkide koguarv (toidupakid, mida rahastati kas osaliselt või täies ulatuses rakenduskava raames) ( 4 ).

Jagatud toiduabi tulemusnäitajad ( 5 )

14) Toiduabi saavate isikute koguarv,

Sellest

a) 15 aasta vanuste või nooremate laste arv,

b) 65 aasta vanuste või vanemate inimeste arv,

c) naiste arv,

d) sisserändajate, teise riigi taustaga osalejate, vähemuste (sealhulgas marginaliseerunud kogukonnad, nt romad) arv,

e) puudega inimeste arv,

f) kodutute arv.

Jagatud esmase materiaalse abi väljundnäitajad

15) Jagatud kauba rahaline koguväärtus,

Sellest

a) lastele mõeldud kauba rahaline koguväärtus,

b) kodututele mõeldud kauba rahaline koguväärtus,

c) muudele sihtrühmadele mõeldud kauba rahaline koguväärtus;

16) Lastele jagatud kauba peamiste kategooriate loetelu ( 6 ):

a) imikuvarustus,

b) koolikotid,

c) kirjatarbed, kooliõpikud ja töövihikud, pliiatsid, joonistustarbed ja muu koolis vajalik (välja arvatud riided),

d) spordivarustus (spordijalatsid, ujumisriided …),

e) riided (talveriided, jalanõud, kooliriided …),

f) muu — täpsustage kaubakategooria.

17) Kodututele jagatud kauba peamiste kategooriate loetelu (6) :

a) magamiskotid/tekid,

b) köögitarbed (potid, pannid, noad-kahvlid …),

c) riided (talveriided, jalanõud …),

d) kodutekstiil (käterätid, voodipesu …),

e) hügieenitarbed (esmaabipakk, seep, hambahari ja -pasta, žiletid),

f) muu — täpsustage kaubakategooria.

18) Muudele sihtrühmadele jagatud kaupade kõige asjakohasemate kategooriate loetelu (6) :

a) täpsustage kaubakategooriad

Jagatud esmase materiaalse abi tulemusnäitajad (5)

19) Esmast materiaalset abi saanud isikute koguarv,

Sellest

a) 15 aasta vanuste või nooremate laste arv,

b) 65 aasta vanuste või vanemate inimeste arv,

c) naiste arv,

d) sisserändajate, teise riigi taustaga osalejate, vähemuste (sealhulgas marginaliseerunud kogukonnad, nt romad) arv,

e) puudega inimeste arv,

f) kodutute arv.

I RAKENDUSKAVA ÜHISED NÄITAJAD TOETUSE KOHTA, MIDA ANTAKSE KAUDSELT ENIM PUUDUST KANNATAVATELE ISIKUTELE, NÄITEKS VAUTŠERITE, KAARTIDE VÕI MUUDE VAHENDITE ABIL

Tulemusnäitajad toetuse kohta, mida antakse elektrooniliste vautšerite, kaartide või muude kaudse kättetoimetamise vahendite abil (5)

19a Vautšerite, kaartide või muude kaudse kättetoimetamise vahendite abil toetust saavate isikute koguarv

Sellest

a) 15 aasta vanuste või nooremate laste arv,

b) 65 aasta vanuste või vanemate inimeste arv,

c) naiste arv,

d) sisserändajate, teise riigi taustaga osalejate, vähemuste (sealhulgas marginaliseerunud kogukonnad, nt romad) arv,

e) puudega inimeste arv,

f) kodutute arv.

II RAKENDUSKAVA ÜHISED NÄITAJAD

Sotsiaalse kaasamise meetmete raames antava abi väljundnäitajad

20. Sotsiaalse kaasamise meetmete raames abi saanud isikute koguarv,

Sellest

a) 15 aasta vanuste või nooremate laste arv,

b) 65 aasta vanuste või vanemate inimeste arv,

c) naiste arv,

d) sisserändajate, teise riigi taustaga osalejate, vähemuste (sealhulgas marginaliseerunud kogukonnad, nt romad) arv,

e) puudega inimeste arv,

f) kodutute arv.

II rakenduskava kohta esitatavad andmed on direktiivi 95/46/EÜ artikli 7 kohased isikuandmed. Nende töötlemine on vajalik vastutava töötleja seadusjärgse kohustuse täitmiseks (direktiivi 95/46/EÜ artikli 7 punkt c). Vastutava töötleja mõiste on määratletud kõnealuse direktiivi 95/46/EÜ artiklis 2.